Wikidata

Wikidata es un base de cognoscentia modificate in collaboration e implementate per le Fundation Wikimedia. Illo es concipite pro fornir un fonte commun de typos de datos secur (per exemplo: datas de nascentia) que pote esser usate per projectos Wikimedia como Wikipedia. Isto es simile al maniera que Wikimedia Commons forni un immagazinage central pro files multimedial pro accesso ab omne projectos Wikimedia. Wikidata es actionate per le software Wikibase.

 Conceptos 
Wikidata es un base de datos organisate circa elementos. Cata elemento representa un thema (o un pagina administrative usate pro mantener Wikipedia) e es identificate per un numero unic, prefixate per un littera. Per exemplo, le elemento pro le thema Politica es Q7163.  Isto forni le information basic requirite pro identificar le thema que le elemento coperi sin favorir alicun lingua.

Le informationes es addite al elementos per le creation de declarationes. Le declarationes prende le forma de pares de valores clave, cata declaration consistente de un proprietate (le clave) e un valor ligate al proprietate.

Historia del disveloppamento
Le creation del projecto esseva fundate per donationes del Allen Institute for Artificial Intelligence, del Gordon and Betty Moore Foundation, e de Google, Inc., in total 1,3 milliones euros. Le disveloppamento initial del projecto es supervisate per Wikimedia Deutschland e ha essite articulate in tres phases:
 Centralisar ligamines interlingual (ligamines inter articulos Wikipedia super le mesme thema in differente linguas)
 Fornir un loco central pro datos in quadros de information (infobox)
 Crear e actualisar articulos de lista basate super le datos de Wikidata

Phase 1

Wikidata era fundate le 30 de octobre 2012 e era le prime nove projecto del fundation Wikimedia desde 2006.Wikidata () A ille tempore, solmente le prime phase esseva disponibile. Isto permitteva de crear elementos e plenar los de informationes basic: un etiquetta (un nomine o titulo, alias), terminos alternative pro le etiquetta, un description, e ligamines a altere articulos re le thema in omne le varie editiones de linguas de Wikipedia.

Initialmente, Wikidata esseva simplemente un deposito central de ligamines interlingual. Necun edition de lingua de Wikipedia era capace a acceder Wikidata, necessitante que illos continuava a mantener lor proprie collectiones de ligamines interlingual. Le 14 de januario 2013, le Wikipedia in hungaro deveniva le prime a activar le provision de ligamines interlingual via Wikidata. Iste functionalitate esseva extendite al Wikipedias in hebreo e italiano le 30 de januario, al Wikipedia in anglese le 13 de februario e a omne altere Wikipedias le 6 de martio. Post que nulle consenso esseva attingite re un proposition de restringer  le remotion del ligamines interlingual del Wikipedia in anglese, le facultate pro deler los del Wikipedia anglese esseva accordate a editores automatic (bots).

 Phase 2 
Le prime aspectos del secunde phase era displicate le 4 de februario 2013, con le introduction del declaration al entratas de Wikidata. Le valores era initialmente limitate a duo typos de datos (elementos e imagines ab Wikimedia Commons), con plus de typos de datos (coordinatas e datas) a sequer plus tarde. Le prime nove typo, string, habeva su initio le 6 de martio.

Le capacitate del varie editiones linguistic de Wikipedia pro acceder al datos addite a Wikidata como parte del phase 2 esseva implementate progressivemente desde le 27 de martio e le 25 de april 2013. 

Phase 3
Le phase 3 involvera le querer del base de datos e le creation del listas basate super le datos immagazinate in Wikidata.

Galeria

Vide etiam
 DBpedia
 Freebase
 Semantic MediaWiki
 Wikidata:Glossary

 Lecturas additional 
 Denny Vrandečić, Markus Krötzsch: Wikidata: A Free Collaborative Knowledge Base. Communicationes del ACM. ACM. 2014 (pre stampa).

Referentias 

Ligamines externe
 meta:Wikidata – pagina de coordination del projecto a Meta-Wiki
 Demo – que le usator prova le stato del disveloppamento currente
 Wikidata-l – Lista de discussion pro le projecto Wikidata
 Wikidata-bugs – Lista de reporto del errores pro le projecto Wikidata

Category:Projecto de Wikimedia